open-index/open-wikipedia-markdown huggingface dataset:
होशियार सिंह

मेजर (बाद में ब्रिगेडियर) **होशियार सिंह दहिया** (5 मई 1937 - 6 दिसम्बर 1998), परमवीर चक्र से सम्मानित भारतीय सैनिक थे। इनका जन्म हरियाणा के सोनीपत जिले के सिसाणा गांव में हिंदू जाट परिवार में चौधरी हीरा सिंह के यहाँ हुआ था। उन्होंने भारतीय सेना में समर्पण के साथ सेवा की और ब्रिगेडियर के रूप में सेवानिवृत्त हुए। उन्हें भारत के सर्वोच्च सैन्य सम्मान परमवीर चक्र से सम्मानित किया गया था। 6 दिसंबर 1998 को प्राकृतिक कारणों से उनका निधन हो गया।

## प्रारम्भिक जीवन
रोहतक के जाट कॉलेज में अपनी स्कूली शिक्षा और एक वर्ष का अध्ययन करने के बाद होशियार सिंह दहिया सेना में शामिल हो गए।  उन्हें 30 जून 1963 को भारतीय सेना के ग्रेनेडियर रेजिमेंट में कमीशन किया गया था।

## सैन्य जीवन
उनकी पहली तैनाती नेफ़ा (नॉर्थ-ईस्ट फ़्रंटियर एजेंसी) (NEFA) में थी । 1965 के भारत-पाकिस्तान युद्ध में, उन्होंने राजस्थान क्षेत्र से भाग लिया।

### 1971 का भारत-पाकिस्तान युद्ध
1971 के भारत-पाकिस्तान युद्ध के दौरान तीसरे ग्रेनेडियर को 15-17 दिसम्बर 1971 से शकगढ़ सेक्टर में बसंतर नदी में एक पुल का निर्माण करने का कार्य दिया गया था। नदी दोनों तरफ से गहरी लैंड माइन से ढकी हुई थी और पाकिस्तानी सेना द्वारा अच्छी तरह से संरक्षित थी। कमांडर 'सी' कंपनी मेजर होशियार सिंह को जर्पाल के पाकिस्तानी इलाके पर कब्जा करने का आदेश दिया गया था। पाकिस्तानी सेना ने प्रतिक्रिया करते हुए जवाबी कार्यवाही की। हमले के दौरान मेजर होशियार सिंह एक खाई से दूसरी खाई में अपने सैनिकों का हौसला बढ़ने के लिए भागते रहे तेजी से खड़े होने के लिए प्रोत्साहित करते रहे परिणामस्वरूप उनकी कंपनी ने पाकिस्तानी सेना के भारी हमलों के बावजूद दुश्मन को बहुत क्षति पहुंचाई और उनके सभी हमलों को विफल कर दिया। गम्भीर रूप से घायल होने के बावजूद मेजर होशियार सिंह ने युद्धविराम तक पीछे हटने से मना कर दिया। इस अभियान के दौरान मेजर होशियार सिंह ने सेना की सर्वोच्च परंपराओं में सबसे विशिष्ट बहादुरी, अतुलनीय लड़ाई भावना और नेतृत्व को प्रदर्शित किया।

## सम्मान
उन्हें अपनी बहादुरी और नेतृत्व के लिए भारत सरकार द्वारा गणतंत्र दिवस 1972 को परमवीर चक्र से सम्मानित किया गया जो 17 दिसम्बर 1971 से प्रभावी हुआ। 

श्रेणी:परमवीर चक्र सम्मानित लोग
श्रेणी:1936 में जन्मे लोग
श्रेणी:१९९८ में निधन
श्रेणी:हरियाणा के लोग
रामास्वामी परमेश्वरन

मेजर **रामास्वामी परमेश्वरन**, (13 सितंबर 1946, मुंबई - 25 नवंबर 1987, श्रीलंका) भारतीय सेना के एक अधिकारी थे जिन्होंने श्रीलंका सिविल वॉर के दौरान अपनी बहादुरी के लिए मरणोपरांत भारत का सर्वोच्च सैन्य अलंकरण परमवीर चक्र प्राप्त किया। मेजर परमेश्वरन को 16 जनवरी 1972 को लघु सेवा आयोग द्वारा सेना की  15 बटालियन महार रेजिमेंट में सम्मिलित किया गया था।

## जीवन परिचय
मेजर रामास्वामी परमेश्वरन का जन्म 13 सितम्बर 1946 में बम्बई में हुआ था। सेना में अधिकारी के रूप में वह महार रेजिमेंट में 16 जनवरी, 1972 को आए थे। उन्होंने मिजोरम तथा त्रिपुरा में युद्ध में भाग लिया था। वह अपने स्वभाव में अनुशासन तथा सहनशीलता के कारण बहुत लोकप्रिय अधिकारी थे और उन्हें उनके साथी 'पेरी साहब' कहा करते थे।

## सैन्य जीवन तथा सर्वोच्च बलिदान
भारत की सेनाओं ने हमेशा युद्ध के लिए हथियार नहीं उठाए बल्कि ऐसा भी मौका आया, जब उसकी भूमिका विश्व स्तर पर शांति बनाए रखने की रही। श्रीलंका में ऐसे ही उदाहरण के साथ भारत का नाम जुड़ा हुआ है। विस्तृत इतिहास के बीच एक प्रसंग ऑपरेशन पवन का है, जो 1987 से 1990 तक श्रीलंका में चला, जिसमें भारतीय सेना के वीर मेजर रामास्वामी परमेश्वरन ने शांति विरोधी तत्वों के हाथों अपने प्राण गँवाए और इसके लिए उन्हें भारत सरकार द्वारा परमवीर चक्र प्रदान किया गया।

25 नवंबर 1987 को भारतीय शांति रक्षा सेना (IPKF) के तहत तैनात मेजर रामास्वामी परमेश्वरन जब श्रीलंका में रात में देर से सर्च ऑपरेशन से लौट रहे थे, तो उनकी टुकड़ी पर आतंकवादियों के एक समूह ने हमला किया था। हाजिर जवाबी के साथ,  गंभीर रूप से घायल होने के बावजूद उन्होंने आखिरी सांस तक अपने सैनिकों का हौसला बढ़ाना जारी रखा। इस झड़प में पांच आतंकवादी मारे गए और तीन राइफलें और दो रॉकेट लांचर बरामद किए।

## सम्मान
मेजर रामास्वामी परमेश्वरन को उनके बहादुरी भरे देश सेवा के कार्य के लिए भारत सरकार द्वारा वर्ष 1988 में उन्हें मरणोपरांत परमवीर चक्र से सम्मानित किया गया जो 25 नवम्बर 1987 से प्रभावी हुआ।

श्रेणी:परमवीर चक्र सम्मानित लोग
श्रेणी:1946 में जन्मे लोग
श्रेणी:१९८७ में निधन
अरुण खेतरपाल

**सेकेण्ड लेफ्टिनेन्ट अरुण खेत्रपाल**, परमवीर चक्र (14 अक्टूबर 1950 – 16 दिसम्बर 1971), भारतीय सेना के एक अधिकारी थे जिन्हें दुश्मन के सामने बहादुरी के लिए भारत का सर्वोच्च सैन्य अलंकरण परमवीर चक्र मरणोपरान्त प्रदान किया गया था। खेतरपाल 1971 के भारत-पाकिस्तान युद्ध में अद्भुत पराक्रम दिखाते हुए वे वीरगति को प्राप्त हुए थे।

## प्रारम्भिक जीवन
अरुण खेतपाल का जन्म 14 अक्टूबर 1950 को पुणे, महाराष्ट्र में हुआ था। उनके पिता लेफ्टिनेंट कर्नल (बाद में ब्रिगेडियर) एम एल खेतरपाल भारतीय सेना में कोर ऑफ इंजीनियर्स अधिकारी थे।  लॉरेंस स्कूल सनवार में जाने के बाद उन्होंने खुद को एक सक्षम छात्र और खिलाड़ी के रूप में प्रस्तुत किया था। खेतरपाल जून 1967 में राष्ट्रीय रक्षा अकादमी में शामिल हुए। वह फॉक्सट्रॉट स्क्वाड्रन से संबंधित थे जहां वह 38वें पाठ्यक्रम के स्क्वाड्रन कैडेट कैप्टन थे। उनकी एनडीए संख्या 7498/एफ/38 थी वह बाद में भारतीय सैन्य अकादमी में शामिल हो गए। 13 जून 1971 में खेतपाल को 17 पूना हार्स में नियुक्त किया गया था।

## सैन्य जीवन
खेतरपाल ने अपना सैन्य जीवन 13 जून 1971 को शुरू किया था और 16 दिसम्बर 1971 को भारत-पाकिस्तान युद्ध के दौरान 17 पूना हार्स को भारतीय सेना के 47वीं इन्फैन्ट्री ब्रिगेड की कमान के अंतर्गत नियुक्त किया गया था। संघर्ष की अवधि के दौरान 47वीं ब्रिगेड शकगढ़ सेक्टर में ही तैनात थी। 6 माह के अल्प सैन्य जीवन में ही इन्होंने देश के लिए सर्वोच्च बलिदान दिया।

## सम्मान
सेकेण्ड लेफ्टिनेन्ट अरुण खेतरपाल के अद्वितीय बलिदान व समर्पण के लिए इन्हें भारत सरकार द्वारा गणतंत्र दिवस 1972 को मरणोपरांत परमवीर चक्र से सम्मानित किया गया जो 16 दिसम्बर 1971 से प्रभावी माना गया।
## लोकप्रिय संस्कृति में
*परम वीर चक्र टीवी श्रृंखला के डीडी नेशनल पर प्रसारित चौदहवें एपिसोड में 1988 में उनके किरदार को फिर से दिखाया गया। 
*अमर चित्र कथा द्वारा प्रकाशित परम वीर चक्र नामक एक ग्राफिक उपन्यास ने 2015 में संजना कपूर द्वारा लिखित और अरिजीत दत्ता चौधरी द्वारा चित्रित अपनी चौदहवीं कहानी को समर्पित किया। 
*इयान कार्डोज़ो द्वारा लिखित और ऋषि कुमार द्वारा 2019 में तैयार रोली बुक्स द्वारा परम वीर चक्र अरुण खेत्रपाल नामक एक ग्राफिक उपन्यास। 
अल्लू सिरीश ने 2017 की मलयालम फिल्म 1971: बियॉन्ड बॉर्डर्स में अरुण खेत्रपाल के लेफ्टिनेंट चिन्मय के किरदार को दोहराया । 
*श्रीराम राघवन अरुण खेतरपाल पर एक बायोपिक बना रहे हैं, जिसमें 1971 के बसंतर युद्ध में उनके शौर्य को दर्शाया गया है । अभिनेता वरुण धवन को फिल्म में मुख्य भूमिका निभाने के लिए चुना गया था,  लेकिन 2022 तक वे फिल्म का हिस्सा नहीं रहे।  बाद में यह घोषणा की गई कि अभिनेता अगस्त्य नंदा मुख्य भूमिका निभाएंगे और फिल्म का शीर्षक इक्कीस (फिल्म) (21 वर्ष, जिस आयु में खेतरपाल ने शहादत प्राप्त की) होगा, जिसमें धर्मेंद्र सह-कलाकार होंगे।

## सन्दर्भ

## बाहरी&nbsp;कड़ियाँ
* लेफ्टीनेंट अरुण क्षेत्रपाल जीवन परिचय
*वो परमवीर चक्र विजेता जिन्हें पाकिस्तानी भी सलाम करते थे

श्रेणी:परमवीर चक्र सम्मानित लोग
श्रेणी:सेकेंड लेफ्टिनेंट अरुण खेत्रपाल (परमवीर चक्र)
मनोज कुमार पांडेय

कैप्टन **मनोज कुमार पांडेय** () (25 जून 1975, सीतापुर, उत्तर प्रदेश -- 3 जुलाई 1999, कश्मीर), भारतीय सेना के अधिकारी थे जिन्हें सन १९९९ के कारगिल युद्ध में असाधारण वीरता के लिए मरणोपरांत भारत के सर्वोच्च वीरता पदक परमवीर चक्र से सम्मानित किया गया।

## प्रारंभिक जीवन एवं शिक्षा
पांडेय का जन्म २५ जून १९७५ को उत्तर प्रदेश के सीतापुर ज़िले के रूढ़ा गाँव में हुआ था। मनोज नेपाली क्षेत्री परिवार में पिता गोपीचन्द्र पांडेय तथा माँ मोहिनी के पुत्र के रूप में पैदा हुए थे। मनोज की शिक्षा सैनिक स्कूल लखनऊ में हुई और वहीं से उनमें अनुशासन भाव तथा देश प्रेम की भावना संचारित हुई जो उन्हें सम्मान के उत्कर्ष तक ले गई। इन्हें बचपन से ही वीरता तथा सद्चरित्र की कहानियाँ उनकी माँ सुनाया करती थीं और मनोज का हौसला बढ़ाती थीं कि वह हमेशा जीवन के किसी भी मोड़ पर चुनौतियों से घबराये नहीं और हमेशा सम्मान तथा यश की परवाह करे। इंटरमेडियेट की पढ़ाई पूरी करने के बाद मनोज ने प्रतियोगिता में सफल होने के पश्चात पुणे के पास खड़कवासला स्थित राष्ट्रीय रक्षा अकादमी में दाखिला लिया। प्रशिक्षण पूरा करने के पश्चात वे ११ गोरखा रायफल्स रेजिमेंट की पहली वाहनी के अधिकारी बने।

## करियर

राष्ट्रीय रक्षा अकादमी में प्रशिक्षण के पश्चात वे बतौर एक कमीशंड ऑफिसर ग्यारहवां गोरखा राइफल्स की पहली बटालियन में तैनात हुये। उनकी तैनाती कश्मीर घाटी में हुई। एक बार मनोज को एक टुकड़ी लेकर गश्त के लिए भेजा गया। उनके लौटने में बहुत देर हो गई। इससे सबको बहुत चिंता हुई। जब वह अपने कार्यक्रम से दो दिन देर कर के वापस आए तो उनके कमांडिंग ऑफिसर ने उनसे इस देर का कारण पूछा, तो उन्होंने जवाब दिया, 'हमें अपनी गश्त में उग्रवादी मिले ही नहीं तो हम आगे चलते ही चले गए, जब तक हमने उनका सामना नहीं कर लिया।' इसी तरह, जब इनकी बटालियन को सियाचिन में तैनात होना था, तब मनोज युवा अफसरों की एक ट्रेनिंग पर थे। वह इस बात से परेशान हो गये कि इस ट्रेनिंग की वजह से वह सियाचिन नहीं जा पाएँगे। जब इस टुकड़ी को कठिनाई भरे काम को अंजाम देने का मौका आया, तो मनोज ने अपने कमांडिंग अफसर को लिखा कि अगर उनकी टुकड़ी उत्तरी ग्लेशियर की ओर जा रही हो तो उन्हें 'बाना चौकी' दी जाए और अगर कूच सेंट्रल ग्लोशियर की ओर हो, तो उन्हें 'पहलवान चौकी' मिले। यह दोनों चौकियाँ दरअसल बहुत कठिन प्रकार की हिम्मत की माँग करतीं हैं और यही मनोज चाहते थे। आखिरकार मनोज कुमार पांडेय को लम्बे समय तक 19700 फीट ऊँची 'पहलवान चौकी' पर डटे रहने का मौका मिला, जहाँ इन्होंने पूरी हिम्मत और जोश के साथ काम किया।

## ऑपरेशन विजय और वीरगति
पाकिस्तान के साथ कारगिल युद्ध के कठिन मोर्चों में एक मोर्चा खालूबार का था जिसको फ़तह करने के लिए कमर कस कर उन्होने अपनी १/११ गोरखा राइफल्स की अगुवाई करते हुए दुश्मन से जूझ गए और जीत कर ही माने। हालांकि, इन कोशिशों में उन्हें अपने प्राणों की आहुति देनी पड़ी। वे २४ वर्ष की उम्र जी देश को अपनी वीरता और हिम्मत का उदाहरण दे गए।

## फिल्म
वर्ष २००३ में एक फिल्म एल ओ सी कारगिल बनी, जिसमें उनके किरदार को अजय देवगन ने अभिनीत किया।

## सम्मान
कारगिल युद्ध में असाधारण बहादुरी के लिए उन्हें सेना का सर्वोच्च सम्मान परमवीर चक्र से अलंकृत किया गया। सारा देश उनकी बहादुरी को प्रणाम करता है।

## सन्दर्भ

## बाहरी कड़ियाँ
*कैप्टन मनोज कुमार पांडेय का व्यक्तिगत जालस्थल
*भारतीय सेना का आधिकारिक जालस्थल

श्रेणी:परमवीर चक्र से सम्मानित लोग
श्रेणी:कारगिल युद्ध के नायक
श्रेणी:1975 में जन्मे लोग
कुमाऊं रेजिमेंट

**कुमाऊँ रेजीमेंट** भारतीय सशस्त्र सेना का एक सैन्य-दल है, जिसकी स्थापना सन् 1788 में हुई। यह कुमांऊँ नामक हिमालयी क्षेत्र के निवासियों से सम्बन्धित भारतीय सैन्य-दल है। जिसका मुख्यालय उत्तराखण्ड के कुमाऊँ मण्डल के रानीखेत नामक पर्वतीय स्थान में स्थित है तथा भारतीय सशस्त्र सेना के वीरता का **प्रथम सर्वश्रेष्ठ सम्मान** परमवीर चक्र से सम्मानित है। कुमाऊँ रेजिमेंट को 1947 में हुए भारत-पाकिस्तान तथा 1962 के भारत और चीन युद्ध के लिये विशेष गौरवपूर्ण माना जाता ।

## सैन्य भर्ती

कुमाऊं रेजिमेंट का रेजिमेंटल केन्द्र रानीखेत में है, और इसमें कुमाऊं क्षेत्र से स्थानीय क्षत्रिय निवासियों की, और मैदानी इलाकों से की भर्ती होती है।

सेना की संरचना मुख्य रूप से कुमाऊंनियों और  साथ-साथ मैदानी इलाकों के विभिन्न समुदायों की रही है।

## इतिहास
कुमाऊँ रेजीमेंट की स्थापना सन् 1788 में हैदराबाद में हुयी थी, तब मात्र चार बटालियनें थीं। (सन् 2019 में इक्कीस बटालिनें हैं) कुमाऊँ रेजीमेंट के स्वतंत्रता पूर्व की शौर्य गाथा का इतिहास भी गौर्वान्वित रहा है। इस रैजीमेंट ने मराठा युद्ध (1803), पिण्डारी युद्ध (1817), भीलों के विरुद्ध युद्ध (1841), अरब युद्ध (1853), रोहिल्ला युद्ध (1854) तथा भारत का पहला स्वतंत्रता संग्राम, झॉंसी (1857) इत्यादि युद्धों में महत्वपूर्ण तथा गौरवपूर्ण कर्तव्यों का निर्वहन किया।

## शौर्य गाथा
भारत की स्वतंत्रता से पहले से ही  कुमांऊँ रेजीमेंट की शौर्य गाथा का इतिहास गौर्वान्वित रहा है। इस रैजीमेंट ने मराठा युद्ध (1803), पिन्डारी युद्ध (1817), भीलों के विरुद्ध युद्ध (1841), अरब युद्ध (1853), रोहिल्ला युद्ध (1854)  इत्यादि युद्धों में महत्वपूर्ण भूमिका निभाई है।

## परमवीर चक्र (वीरता का सर्वोच्च सम्मान)
* भारत का प्रथम परमवीर चक्र मेजर सोमनाथ शर्मा को मरणोपरान्त, जो कुमांऊँ रेजिमेंट की चौथी बटालियन (Four Kumaon) की डेल्टा कंपनी के कंपनी-कमांडर थे, को भारत-पाक युद्ध (1947) के दौरान।
* मेजर शैतान सिंह भाटी को मरणोपरान्त, कुमांऊँ रेजिमेंट की तेरहवीं बटालियन की चार्ली कंपनी के थे, को भारत-चीन के रेज़ांग ला युद्ध(18/11/1962) के दौरान।

## वीर चक्र

## महावीर चक्र
* लेफ्टीनेन्ट कर्नल धरमसिंह को भारत-पाक युद्ध (1947) के दौरान।
* सैनिक मानसिंह (मरणोपरान्त) भारत-पाक युद्ध (1947) के दौरान।
* नायक नरसिंह (मरणोपरान्त) भारत-पाक युद्ध (1947) के दौरान। 
* सैनिक दिवानसिंह (मरणोपरान्त) भारत-पाक युद्ध (1947) के दौरान। 
* मेजर मलकियतसिंह बरार (मरणोपरान्त) भारत-पाक युद्ध (1947) के दौरान। 
* पूर्व ब्रिगेडियर जनरल तपीश्वर नारायणसिंह रैना को भारत-चीन युद्ध (1962) के दौरान। 

## अशोक चक्र
* मेजर भूकान्त मिश्रा (मरणोपरान्त) कुमांऊँ रेजिमेंट की पन्द्रहवीं बटालियन के थे, को ब्लू स्टार ऑपरेशन अमृतसर, पंजाब (1984) के दौरान। 
* नायक निर्भयसिंह (मरणोपरान्त) कुमांऊँ रेजिमेंट की पन्द्रहवीं बटालियन के थे, को ब्लू स्टार ऑपरेशन अमृतसर, पंजाब (1984) के दौरान।
* सुबेदार सज्जनसिंह (मरणोपरान्त) कुमांऊँ रेजिमेंट की तेरहवीं बटालियन के थे, को ऑपरेशन रक्षक जम्मू-कश्मीर (1994) के दौरान।
* नायक रणवीरसिंह तोमर (मरणोपरान्त) कुमांऊँ रेजिमेंट की पन्द्रहवीं बटालियन के थे, को डोडा
## सियाचीन ग्लेशियर पदक

## उच्च तुंगला पदक

## सैन्य सेवा पदक

## विशेष सेवा पदक

## सन्दर्भ

## विस्तृत पठान
* 
* 

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
राजपूत रेजिमेंट

राजपूत रेजीमेंट भारतीय सेना का एक सैन्य-दल है। यह प्राथमिक रूप से राजपूत,,50 प्रतिशत और अन्य 50 प्रतिशत मुस्लिम , अहीर, गुर्जर और बंगाली जैसी जतियों से बनी है। द्वितीय विश्व युद्ध के समय तक इसमे 50% राजपूत व 50% मुस्लिम राजपूतो की भागीदारी थी। जिसमें बाद में बदलाव किया गया था।

## इतिहास
राजपूतो द्वारा ब्रिटिश भारतीय सेना में सहयोग की शुरुआत सन 1778 में तब हुई, जब 31वीं रेजीमेंट ( बंगाल नेटिव इनफ़ेंट्री) में तीसरी बटालियन बनी थी। 2 अन्य बटालियन (पहली व दूसरी) 1778 में बनाई गईं थी। तीसरी बटालियन ने ही हैदर अली से युद्ध में कुड्डालोर जीता था। उनकी इसी बहदुरी के लिए "विपरीत दिशाओं मे बने कटारों " का राज चिन्ह प्रदान किया गया था, जो आज तक राजपूत रेजीमेंट का बिल्ला है। पहली बटालियन ने दिल्ली के युद्ध में इंपेरियाल कोर्ट में मराठों की मौजूदा शक्ति को तोड़कर रख दिया था। भरतपुर की घेराबंदी में भी बटालियन सक्रिय थी जिसमे लगभग 400 सैनिक खेत रहे व 50% घायल हुये थे।

गुरखा शक्ति के खिलाफ अंग्रेजों के अभियान को भी पहली व चौथी बटालियन ने संभाला था। राजपूतों की सभी बटालियन (पहली, दूसरी, तीसरी, चौथी व पाँचवीं) "आंग्ल-सिख युद्ध" में सिखों के खिलाफ लड़ी थीं। गुजरात युद्ध में 5वीं बटालियन ने सिखों के 3 ठिकाने हथिया लिए थे। 1857 की क्रांति परमुखतः सेना की बंगाल रेजीमेंट से शुरू हुयी थी, उस समय दूसरी, तीसरी व चौथी बाटलीयनों को अस्थायी रूप में भंग कर दिया गया था। पहली बटालियन सागर में खज़ानों व शस्त्रागारों की सुरक्षा हेतु मुस्तैद रही व उनकी इस भूमिका के एवज़ में "लाइट इंफेंटरी" की उपाधि दी गयी। लखनऊ रेजीमेंट ने लखनऊ रेजीडेंसी की सफल सुरक्षा में योगदान दिया जिसके फलस्वरूप उन्हें 8 विक्टोरिया क्रॉस प्रदान किए गए व हर सैनिक को तमगा दिया गया। पहली बटालियन ने 1876 में क्वीन्स रेजीमेंट व रॉयल रेजीमेंट का सम्मान हासिल किया था। 

## संदर्भ सूत्र

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
राजपूताना राइफल्स

**राजपूताना राइफल्स** भारतीय सेना का एक सैन्य-दल है। इसकी स्थापना 1775 में की गई थी, जब तात्कालिक ईस्ट इंडिया कम्पनी ने  राजपूत लड़ाकों की क्षमता को देखते हुए उन्हें अपने मिशन में भर्ती कर लिया। यह भारतीय सेना का सबसे पुराना राइफल रेजिमेण्ट है। इसके नाम से ही दिल मे डर बैठ जाता है

## इन्हें भी देखें
*राजपूताना राइफल्स (राजस्थान पत्रिका)

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट

राजपुताना राइफल केवल इसमें पहले के समय में राजपूतो को ही शामिल किया जाता था यह केवल राजपूत जाति के लिए ही बनायीं गयी थी जिससे देश को बाहरी दुश्मनो से सुरक्षित रखा जा सके परन्तु वर्तमान मे इसमें सभी को शामिल किया जा रहा है लेकिन ये संगठन केवल राजपूतो की वजह से बनाया गया था।
1 गोरखा राइफल्स

**1 गुरखा राइफल्स**, भारतीय सेना का एक सैन्य-दल है। यह एक गोरखा इंफेंट्री रेजिमेंट है जिसमें नेपाली मूल के गोरखा सैनिक शामिल हैं। मूल रूप से 1815 में ब्रिटिश भारतीय सेना के हिस्से के रूप में इसका गठन किया गया था, बाद में, प्रथम किंग जॉर्ज पंचम की खुद की गोरखा राइफल्स (मलऊन रेजिमेंट) के शीर्षक को अपना लिया गया। हालांकि, 1947 में, भारत की स्वतंत्रता के बाद, इसे भारतीय सेना को हस्तांतरित किया गया सेना और 1950 में जब भारत एक गणराज्य बन गया, तो इसका नाम 1 गोरखा राइफल्स (मलऊन रेजिमेंट) रखा गया। रेजिमेंट को काफी लंबा अनुभव है और आजादी से पहले कई औपनिवेशिक संघर्षों , साथ ही प्रथम और द्वितीय विश्व युद्ध सहित कई संघर्षों में भाग लिया है। 1947 के बाद से रेजिमेंट संयुक्त राष्ट्र के शांति अभियानों का हिस्सा भी रही है व 1965 और 1971 में पाकिस्तान के खिलाफ अभियानों में भाग भी भाग लिया है।

## बाहरी कड़ियाँ
## इन्हें भी देखें
# भारतीय सेना की रेजिमेंट्स की सूची
# भारतीय सेना
## सन्दर्भ

* 
* 
* 
* 
* 
* 
* 
* 

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
बिहार रेजिमेंट

**बिहार रेजीमेंट** भारतीय सेना का एक सैन्य-दल है। यह ब्रिटिश भारतीय सेना में अपनी उत्पत्ति का पता लगाता है। बिहार रेजिमेंट का गठन 1941 में 11 वीं (टेरिटोरियल) बटालियन, 19 वीं हैदराबाद रेजिमेंट को नियमित करके और नई बटालियनों का गठन करके किया गया था। बिहार रेजिमेंटल सेंटर (BRC) पटना, दानापुर छावनी, भारत की दूसरी सबसे पुरानी छावनी में स्थित है। INS विक्रमादित्य, भारतीय नौसेना का सबसे बड़ा जहाज और इसका एकमात्र विमानवाहक पोत, बिहार रेजिमेंट, भारतीय सेना की अति-सुशोभित और युद्ध की कड़ी इकाई से संबद्ध है। भारतीय सेना की सभी रेजीमेंटों में राष्ट्रीय राइफल्स बटालियन (4 बटालियन: 4RR, 24RR, 47RR, 63RR) की संख्या सबसे ज्यादा होने से रेजिमेंट भी अलग है।

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
राइफलमैन संजय कुमार

सूबेदार **संजय कुमार** (जन्म: ३ मार्च १९७६) एक भारतीय सिपाही हैं, जिन्होंने कारगिल युद्ध में एरिया फ्लैट टॉप पर कब्ज़ा करने में महत्वपूर्ण भूमिका निभाई। उनकी इस बहादुरी के लिए उन्हें १९९९ में परमवीर चक्र से सम्मानित किया गया था।

## प्रारम्भिक जीवन
संजय कुमार का जन्म ३ मार्च १९७६ को हिमाचल प्रदेश के बिलासपुर जिले के कलोल बल्किन ग्राम में हुआ था। सेना में शामिल होने से पहले उन्होंने दिल्ली में टैक्सी चालक का काम भी किया है। सेना में भर्ती होने से पहले वह तीन बार अस्वीकृत भी किये जा चुके थे।

## सैन्य अभियान
संजय कुमार चार व पांच जुलाई को कारगिल में मस्को वैली प्वाइंट ५८७५ पर फ्लैट टॉप पर ११ साथियों के साथ तैनात थे। यहां दुश्मन उपर पहाड़ी से हमला कर रहा था। इस टीम में ११ साथियों में से दो शहीद हो चुके थे जबकि आठ गंभीर रूप से घायल थे। संजय कुमार भी अपनी राइफल के साथ दुश्मनों का कड़ा मुकाबला कर रहे थे लेकिन एक समय ऐसा आया कि संजय कुमार की राइफल में गोलियां खत्म हो गई। इस बीच संजय कुमार को भी तीन गोलियां लगी, इनमें दो उनकी टांगों में और एक गोली पीठ में लगी। संजय कुमार घायल हो चुके थे।

ऐसी स्थिति में गम्भीरता को देखते हुए राइफल मैन संजय कुमार ने तय किया कि उस ठिकाने को अचानक हमले से खामोश करा दिया जाए। इस इरादे से संजय ने यकायक उस जगह हमला करके आमने-सामने की मुठभेड़ में तीन दुश्मन सैनिकों को मार गिराया और उसी जोश में गोलाबारी करते हुए दूसरे ठिकाने की ओर बढ़े। संजय इस मुठभेड़ में खुद भी लहू लुहान हो गए थे, लेकिन अपनी ओर से बेपरवाह वो दुश्मन पर टूट पड़े। अचानक हुए हमले से दुश्मन बौखला कर भाग खड़ा हुआ और इस भगदड़ में दुश्मन अपनी यूनीवर्सल मशीनगन भी छोड़ गए। संजय कुमार ने वो गन भी हथियाई और उससे दुश्मन का ही सफाया शुरू कर दिया।

संजय के इस कारनामे को देखकर उसकी टुकड़ी के दूसरे जवान बहुत उत्साहित हुए और उन्होंने बेहद फुर्ती से दुश्मन के दूसरे ठिकानों पर धावा बोल दिया। जख्मी होने के बावजूद संजय कुमार तब तक दुश्मन से जूझते रहे थे, जब तक कि प्वाइंट फ्लैट टॉप पाकिस्तानियों से पूरी तरह खाली नहीं हो गया। इसके बाद प्लाटून की कुमुक सहायतार्थ वहां पहुंची और घायल संजय कुमार को तत्काल सैनिक अस्पताल में भर्ती कराया गया। 

## सम्मान
इस बहादुरी के लिए संजय कुमार को भारत सरकार द्वारा वर्ष १९९९ में परमवीर चक्र से सम्मानित किया गया। संजय कुमार इस समय सूबेदार मेजर के रैंक पर कार्यरत है। वर्ष 2020 में प्रसिद्ध टीवी शो कौन बनेगा करोड़पति में शो के प्रस्तोता अमिताभ बच्चन के विशेष आमंत्रण पर साथी परमवीर चक्र विजेता कैप्टन योगेंद्र सिंह यादव के साथ शामिल हुए तथा जीती गई पूरी राशि आर्मी वेलफेयर फण्ड में दान कर दी।

## प्रचलित लोकसंस्कृति में
कारगिल युद्ध को मूल में रखकर बनी २००३ की फ़िल्म एल ओ सी कारगिल में संजय कुमार एवं उनके साथियों को दर्शाया गया है। अभिनेता सुनील शेट्टी ने फिल्म में संजय कुमार की भूमिका निभाई है। 

## सन्दर्भ

श्रेणी:परमवीर चक्र सम्मानित लोग
श्रेणी:कारगिल युद्ध के नायक
झपताल

**झपताल**-यह दस मात्राओं की ताल है           
 1  2  3 4  5  6 7    8 9 10`.`    
धी ना / धि धि ना/ ति ना / धि धि ना/.      `.`          

×      2.     0     3  
श्रेणी:नृत्य
चैताल

**चैताल**-इसमें बारह मात्राएँ होती हैं।

श्रेणी:ताल
तीन ताल

**तीन ताल** उत्तर भारत के संगीत, हिन्दुस्तानी शास्त्रीय संगीत के प्रसिद्ध तालों में से एक है। यह लयबद्ध सरंचना का सममित स्वरूप है।यह कुल सोलह (16) मात्राओं का ताल हैं ।

## स्वरूप
यह कुल सोलह (16) मात्राओं का ताल हैं जिसमें चार-चार मात्राओं के चार विभाग होते हैं। तीसरे विभाग में ख़ाली होती है जो नवीं मात्रा पर होती है। पहली मात्रा पर सम होता है।

इसके मूल बोल निम्नलिखित हैं:
धा धिं धिं धा। धा धिं  धिं धा। धा तिं तिं ता। ता धिं धिं धा |

**तीन ताल के कुछ टुकड़े:**

धा धिं धिं धा | धा धिं धिं धा | धा तिं तिं ता | ता धिं धिं धा |

**ठेका** ( मात्राएँ १६, ताली ३, खाली १)
दूसरा प्रकार: 

धा त्रक धिं धा | धा त्रक धिं धा | धा त्रक तिं ता | ता त्रक धिं धा |

** तीसरा प्रकार**:

धागे धिग धिं धा | धागे धिग धिं धा | धागे तिग तिं ता | तागे धिग धिं धा |
 
** कायदा**:

धागे त्रकिट तूना कत्ता | त्रकिट तूना कत्ता त्रकिट | तागे त्रकिट तूना कत्ता | त्रकिट तूना कत्ता त्रकिट ||

** आमद**:

धागे त्रकिट तूना कत्ता | त्रकिट तूना कत्ता त्रकिट | धा तूना कत्ता त्रकिट | धा तूना कत्ता त्रकिट ||

**गत**

1. दीं नग किड़ नग | धागे त्रकिट दिने किने | तीं नग किड़ नक | धागे त्रकिट दिने किने ||

2. दीं नग किड़ नग | दीं नग किड़ नक | धागे त्रकिन दिने किने | दीं नग किड़ नक ||
तीं नग किड़ नक | तीं नग किड़ नग | धागे त्रकिट दिने किने | दीं नग किड़ नक ||

3. धागे तिट घिड़ नग | तागे तिट किड़ नक | धिद्ध धिद्ध धिन ता | किड़ नग धागे तिट ||

4. धा s धिन ता | किड़ नक धागे तिट | ता s धिन ता | किड़ नक धागे तिट ||

5. धागे तिट घिड़ नग | धागे तिट घिड़ नग | तागे तिट घिड़ नग | धागे तिट घिड़ नग ||

6. धा किट धा कृधा | किट धागे तिट धीना | गीना त्रकिट तूना कत्ता | घिड़ा sन् नागे तिट || 
ता किट ता कृधा | किट तागे तिट तीना | गीना त्रकिट तूना कत्ता | किड़ा sन् नागे तिट ||

7. धागे त्रकिट धिन धिन | धिद्ध धिद्ध धिट तिट | त्रकिट धिने धित त्रकिट | धिट धिट धागे तिट ||
तागे त्रकिट दिन दिन | धिद्ध धिद्ध धिट तिट | त्रकिट धिने धिट त्रकिट | धिट तिट धागे तिट ||

** आमद**

 दीं नग किड़ नक | धागे त्रकिट दिने किने | धा त्रकिट दिने किने | धा त्रकिट दिने किने ||

** तीया**

तिट कत गद गिन | धाती धाती टक तग | दगि नधा तीधा तिट | कत गद गिन धाती ||

## सन्दर्भ

श्रेणी:भारतीय शास्त्रीय संगीत
महार रेजिमेंट

**महार रेजिमेंट** भारतीय सेना का एक इन्फैन्ट्री रेजिमेंट है। यद्यपि मूलतः इसे महाराष्ट्र के महार सैनिकों को मिलाकर बनाने का विचार था, किन्तु केवल यही भारतीय सेना का एकमात्र रेजिमेन्ट है जिसे भारत के सभी समुदायों और क्षेत्रों के सैनिकों को मिलाकर बनाया गया है।

## इतिहास
### छत्रपती शिवाजी और मराठा साम्राज्य के अंतर्गत

महार स्काउट्स और उनकी सेना किले में सैनिकों के रूप में मराठा राजा शिवाजी द्वारा भर्ती किए गए थे। उनका एक बडा हिस्सा बनाने कंपनी के बम्बई सेना के छठे हिस्से में ईस्ट इण्डिया कम्पनी कंपनी द्वारा भर्ती किए गए थे। बम्बई सेना उनकी बहादुरी और ध्वज के प्रति वफादारी के लिए महार सैनिकों इष्ट और इसलिए भी क्योंकि वे आंग्ल-मराठा युद्ध के दौरान पर भरोसा किया जा सकता है। वे कई सफलताओं हासिल की है, कोरेगांव की लड़ाई, जहां महार बहुल कंपनी सैनिकों को एक बहुत बड़ा पेशवा बाजीराव द्वितीय के नेतृत्व में पराजित में भी शामिल है। यह लड़ाई एक ओबिलिस्क, कोरेगांव स्तंभ है, जो भारतीय स्वतंत्रता जब तक महार रेजिमेंट के शिखर पर छापा रूप में जाना द्वारा मनाया गया। बम्बई सेना की महार सैनिकों ने 1857 के भारतीय विद्रोह] में कार्रवाई को देखा, और दो रेजिमेंटों (21 वीं और 27 वीं) में शामिल हो गए इस रेजिमेंट के ब्रिटीश युद्ध तहत विद्रोह "बोलो हिंदुस्तान की जय" है।

## मार्शल दौड़ सिद्धांत और भंग

विद्रोह के बाद भारतीय सेना के ब्रिटिश अधिकारियों, विशेष रूप से जो प्रथम और द्वितीय अफगान युद्ध में सेवा की थी, मार्शल दौड़ सिद्धांत के लिए मुद्रा देने के लिए शुरू किया। यह सिद्धांत था कि कुछ भारतीय जातियों और समुदायों के बीच स्वाभाविक रूप से जंगी, और अधिक दूसरों की तुलना में युद्ध के लिए अनुकूल थे। इस सिद्धांत का एक प्रमुख प्रस्तावक लार्ड रॉबर्ट्स, जो नवंबर 1885 में कमांडर-इन-चीफ के भारतीय सेना के बन रहे अन्य समुदायों की हानि के लिए धीरे-धीरे भारतीय सेना के 'Punjabisation "था। महार सैनिकों के लिए अंतिम झटका, 1892 में आया जब यह "वर्ग रेजिमेंटों" संस्थान को भारतीय सेना में निर्णय लिया गया। महार इन वर्ग रेजिमेंटों में शामिल नहीं थे, और यह अधिसूचित किया गया था कि महार, कुछ अन्य वर्गों के साथ के बीच, अब भारतीय सेना में भर्ती हो गए थे। महार सैनिकों, जो 104 वायसराय कमीशन अधिकारी और गैर कमीशन अधिकारियों और सिपाहियों के एक मेजबान शामिल demobilized थे। इस घटना को एक सरकारी वे एक सौ से अधिक वर्षों के लिए काम किया था द्वारा अपनी वफादारी की एक विश्वासघात के रूप में महारों ने माना गया था।

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
कहरवा

::*अगर आप इस से मिलते नाम वाले रत्न को ढूंढ रहें हैं तो [[कहरुवा]] का लेख देखिये*

**कहरवा** एक भारतीय ताल है, जिसमें आठ मात्राएँ होती हैं जो ४-४ मात्राओं के दो विभागों में बँटी होती हैं। पहली मात्रा पर ताली और पाँचवी पर खाली होती है। 
इसका ठेका है :

X २ ३ ४ | ० २ ३ ४

धा गे ना ति | न क धिं न

श्रेणी:ताल संगीत
गार्ड ब्रिगेड

**गार्ड ब्रिगेड** भारतीय सेना की एक रेजीमेंट है। यह पहली "ऑल इंडिया" मिश्रित रचना वाली इन्फैंट्री है जहां भारत के सभी भागों से सैनिक, रेजिमेंट की विभिन्न बटालियनों में एक साथ सेवा देते हैं।
कम प्रतिनिधित्व वाले वर्गों और क्षेत्रों को सेना में भर्ती के लिए प्रोत्साहित करने की सरकार की नीति को लागू करने के लिए इसे बनाया गया था।

भारत के राष्ट्रपति इसके कर्नल-इन-चीफ होते हैं। गार्ड्स का रेजिमेंटल सेंटर महाराष्ट्र में है।

## वीरता पुरस्कार
2 परमवीर चक्र, 2 अशोक चक्र, 1 पद्म भूषण, 8 परम विशिष्ट सेवा पदक, 6 महावीर चक्र, 4 कीर्ति चक्र, 46 वीर चक्र, 18 शौर्य चक्र, 77 सेना पदक, 10 अति विशिष्ट सेवा पदक, 3 युद्ध सेवा पदक 16 विशिष्ट सेवा पदक, 45 मेंशन इन डिस्पैचिज़, 151 थलसेनाध्यक्ष के प्रशंसा पत्र और 79 जीओसी-इन-सी प्रशस्ति कार्ड।

## वर्तमान शक्ति
इस रेजिमेंट में वर्तमान में 21 बटालियन हैं। इनमें से अधिकांश, यंत्रीकृत पैदल सेना के रूप में संचालित हैं टोही और टैंक रोधी निर्देशित मिसाइल (एंटी टैंक गाइडेड मिसाइल) से सुसज्जित दस्ते भी हैं।

*1 बटालियन (यंत्रीकृत/मैकेनाइज़्ड) (2 पूर्व पंजाब)
*2 बटालियन (यंत्रीकृत) (पूर्व 1 ग्रेनेडियर्स)
*3 बटालियन (यंत्रीकृत) (पूर्व 1 राजपूताना राइफल्स)
*4 बटालियन (यंत्रीकृत) (पूर्व 1 राजपूत)
*5 वीं बटालियन (यंत्रीकृत)
*6 बटालियन (यंत्रीकृत)
*7 वीं बटालियन (यंत्रीकृत)
*8 बटालियन (यंत्रीकृत)
*9 वीं बटालियन (यंत्रीकृत)
*10 वीं बटालियन (यंत्रीकृत)
*11 वीं बटालियन (यंत्रीकृत)
*12 वीं बटालियन (Recce और Sp)
*13 वीं बटालियन (यंत्रीकृत)
*14 वीं बटालियन (यंत्रीकृत)
*15 वीं बटालियन (Recce और Sp)
*16 वीं बटालियन (यंत्रीकृत)
*17 वीं ...

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
पैराशूट रेजिमेंट

**पैराशूट रेजिमेंट** भारतीय सेना की हवाई (एयरबॉर्न) इंफेंट्री रेजिमेंट है। जो कुमारी कृष्णा अहीरवार को एक ट्रेनर के रूप में स्विकार करती हैं और 4 अक्टुबर 2023 को फिजिकल पास के दोरान पैरा शूट रेजिमेंट मे जॉइन कर सकती हैं

## इतिहास
पहला भारतीय हवाई गठन 50वाँ पैराशूट ब्रिगेड था जो 29 अक्टूबर 1941 को बनाया गया, इसमें 151 ब्रिटिश, 152 भारतीय और 153 गोरखा पैराशूट बटालियन और अन्य समर्थक इकाइयाँ भी थीं।

रेजिमेंट की पहली हवाई कार्रवाई द्वितीय विश्व युद्ध के दौरान हुई जब एक प्रबलित(रीइंफोर्सड) गोरखा बटालियन ऑपरेशन ड्रैकुला के एक भाग में पैराशूट से 1 मई 1945 को बर्मा के हाथी प्वाइंट पर उतरी। बटालियन ने अच्छी तरह से सभी का सम्मान कमाया और हवाई युद्ध के आलोचकों सहित सभी ने इस प्रदर्शन की प्रसंशा की।
भारतीय पैराशूट रेजिमेंट का 1 मार्च 1945 गठन किया गया जिसमें चार बटालियनों और स्वतंत्र कंपनियों की संख्या को बराबर मिलाया गया था।

आजादी के बाद, एयरबोर्न डिवीजन भारत की सेनाओं और हाल में गठित पाकिस्तान के बीच विभाजित की गई , भारत ने 50 वीं और 77 वीं ब्रिगेड साथ रखी जबकि पाकिस्तान 14 वें पैराशूट ब्रिगेड को ले लिया।

इनके छोटे लेकिन घटनापूर्ण अस्तित्व के दौरान अब तक रेजिमेंट की बटालियनों ने व्यापक परिचालन अनुभव और विलक्षण उपलब्धियों से अपनी पेशेवर्ता का सदैव प्रमाण दिया है।
1999 में, दस में से नौ पैराशूट बटालियनों को कारगिल में ऑपरेशन विजय में तैनात किया गया जो रेजिमेंट के परिचालन प्रोफ़ाइल की गवाही देता है। पैराशूट ब्रिगेड ने मुश्कोह घाटी घुसपैठ को साफ किया, जबकि 5 पैरा सक्रिय रूप से बटालिक क्षेत्र में कार्यरत थे , जहां इन्होंने महान साहस और दृढ़ता का प्रदर्शन किया गया था, और इन्हें थलसेनाध्यक्ष यूनिट प्रशस्ति पत्र से सम्मानित किया गया।

अंतरराष्ट्रीय शांति के लिए कोरिया (1953-1954), गाजा (1956-1958) और सिएरा लियोन (2000) में भी पैराशूट इकाइयों को भेजा गया है। बाद वाला मिशन 2 पैरा (एस एफ) द्वारा आयोजित एक साहसी मिशन था।

1 मई 1962, को पैराशूट रेजिमेंट के एक प्रशिक्षण विंग का ब्रिगेड ऑफ़ गार्ड प्रशिक्षण केन्द्र के तहत कोटा में गठन किया गया और इस तरह सीधी भर्ती व पैराशूट रेजिमेंट के लिए रंगरूटों का प्रशिक्षण शुरू कर दिया गया। रेजिमेंट ने 1961 से ही अपनी ताकत बढ़ानी शुरू कर दी। उसी समय रेजिमेंट में रंगरूटों की भर्ती बढ़ने के लिए, एक प्रशिक्षण केन्द्र को13 मार्च 1963 को अधिकृत किया गया, और भारत सरकार ने एक स्वतंत्र प्रशिक्षण केंद्र के लिए मंजूरी दे दी।

## पर्वतारोहण
यह दल पर्वतारोहण में भी एक लम्बे समय से मुकाम हासिल करता रहा है। इस दल माउंट एवरेस्ट फतह करने वाले का प्रथम सफल पर्वतारोही अवतार सिंह चीमा थे।

अभी हाल ही में 2024 में 29 पैरा(विशेष बल) के दो कमांडोज मेजर बलवीर सिंह और कमांडो सुशील, एस एम ने अपनी बहादुरी का प्रदर्शन देते के2 को फतह किया है।
## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
मैकेनाइज़्ड इन्फेंट्री रेजिमेंट

**मैकेनाइज्ड इन्फैन्ट्री रेजिमेंट** भारतीय सेना की एक पैदल सेना रेजिमेंट है हालाँकि यह 26 बटालियनों में बंटी हुई है दो देश भर में फैली हुई हैं। यह सेना में सबसे कम उम्र रेजिमेंटों में से एक है, हालाँकि इसका गठन 1965 के भारत-पाक युद्ध में सीखने के बाद किया गया ताकि पैदल सेना बटालियनों को अधिक से अधिक गतिशीलता दी जा सके। यह बटालियन एक आधुनिक सेना की जरूरतों को पूरा करने के लिए जनरल के॰ सुंदरजी की दूरदर्शिता का नतीजा थी। प्रारंभ में, विभिन्न रेजिमेंटों के पुराने पैदल सेना बटालियनों को कुछ बीएमपी -1 बख़्तरबंद कर्मियों वाहक से लैस किया गया। परन्तु और अधिक ठोस और व्यावहारिक रणनीति के संबंध के साथ एक आम दर्शन विकसित करने की आवश्यकता को महसूस किया गया। परिणाम स्वरुप 1979 में भारतीय सेना में सभी मैकेनाइज्ड रेजिमेंटों को मिलाकार एक पूरी तरह से नए एवं विभिन्न यंत्रीकृत बटालियन का निर्माण किया गया।

मैकेनाइज्ड इन्फैन्ट्री रेजिमेंट ने श्रीलंका में ऑपरेशन पवन, पंजाब और जम्मू-कश्मीर में ऑपरेशन रक्षक और जम्मू-कश्मीर में ऑपरेशन विजय में भाग लिया है। यह सोमालिया, कांगो, अंगोला और सियरा लियोन में संयुक्त राष्ट्र शांति अभियानों में भी शामिल हुई। रेजिमेंट की भारतीय नौसेना के आईएनएस घड़ियाल के साथ अपनी संबद्धता है। भारतीय सेना की मैकेनाइज्ड इंफेंट्री रेजीमेंट को लद्दाख और सिक्किम के ऊँचाई वाले क्षेत्रों में भी संचालन के लिए विशेष गौरव प्राप्त है।

जनरल सुंदरजी यंत्रीकृत पैदल सेना रेजिमेंट के पहले कर्नल थे, उन्हें सेवानिवृत्ति तक इस पद पर नियुक्त किया गया।

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
पंजाब रेजिमेंट

**पंजाब रेजिमेंट** भारतीय सेना का एक सैन्य-दल है।

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
मद्रास रेजिमेंट

मद्रास रेजीमेंट भारतीय सेना का एक सैन्य-दल है।
इसका गठन 1750 में हुआ था। यह सेना की एक पैदल सेना रेजिमेंट है, और सबसे पुरानी रेजीमेंट्स में से एक है। इस रेजिमेंट ने ब्रिटिश भारतीय सेना और आजादी के बाद भारतीय सेना दोनों के कई अभियानों में सहयोग किया है।

## बाहरी कड़ियाँ
*आधिकारिक वेबसाइट
*भारत-रक्षक
*आर्मी की आधिकारक वेबसाइट

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
मराठा लाइट इन्फेंट्री

मराठा लाइट इन्फ़ेन्ट्री भारतीय सेना का एक सैन्य-दल है। इसका इतिहास बॉम्बे सिपाहियों से जुड़ा है। जिसकी स्थापना 1768 में हुई थी, जो इसे भारतीय सेना की सबसे वरिष्ठ लाइट इन्फैंट्री रेजिमेंट बनाती है।

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
जाट रेजिमेंट

जाट रेजिमेंट भारतीय सेना की एक थल सेना रेजिमेंट है। यह सेना की सबसे पुरानी और दूसरे  नंबर पर सबसे ज्यादा वीरता पुरस्कार विजेता रेजिमेंट है सेना मेडल परमवीर चक्र

रेजिमेंट ने वर्ष 1839-1947 के बीच 19 और स्वंत्रता के पश्चात आठ महावीर चक्र, आठ कीर्ति चक्र, 32 शौर्य चक्र, 39 वीर चक्र और  इसके अलावा 170 सेना पदक जीते हैं।
अपने 200 से अधिक वर्षों के जीवन में, रेजिमेंट ने पहले और दूसरे विश्व युद्ध सहित भारत और विदेशों में बहुत से युद्धों में भाग लिया है। सिख रेजिमेंट और  सिख लाइट इन्फेन्ट्री भारतीय सेना की सबसे सम्मानित रेजिमेंट बनी हुई है; 10 विक्टोरिया क्रॉस, 3 परमवीर चक्र (लांस नायक करम सिंह, कश्मीर ऑपरेशन, 1948 और सूबेदार जोगिंदर सिंह, चीनी आक्रमण, 1962 और बाना सिंह सियाचिन युद्ध) 14 महावीर चक्र और 68 वीर चक्र।

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:जाट
श्रेणी:भारतीय सेना की रेजिमेंट
नागा रेजिमेंट

"नागा रेजीमेंट" भारतीय सेना का एक सैन्य-दल है। नागा रेजिमेंट भारतीय सेना के एक पैदल सेना की रेजिमेंट है। यह भारतीय सेना की सबसे कम उम्र की रेजिमेंटों में से एक है - 1९७० में रानीखेत में पहली बटालियन (1 नागा) उठाया गया था। रेजिमेंट मुख्यतः नागालैंड से भर्ती होती है। 

## रेजिमेंटल बटालियन
वर्तमान में, नागा रेजिमेंट में 3 नियमित बटालियन और 1 प्रादेशिक सेना बटालियन होते हैं।
* १ बटालियन
* २ बटालियन
* ३ बटालियन
* १६४ इन्फैंट्री बटालियन (टीए)

## मुद्दे
नागा युवाओं ने कारगिल युद्ध में प्रशंसा अर्जित की। पूरे राज्य में ३२५ नग युवाओं की भर्ती के लिए सेना ने सभी श्रेणियों के पदों के लिए विशेष भर्ती अभियान चलाया। जीओसी नागालैंड, मेजर जनरल आर एन कपुर, ने कहा कि कम से कम ३,००० युवा युवाओं को २०१४ में सेना, असम राइफल्स और आरक्षित बटालियनों में भर्ती किया जाएगा और उम्मीद है कि युवाओं को सशस्त्र बलों में शामिल होने का मौका मिलेगा। 

## सजावट
* १ महा वीर चक्र
* ८ वी चक्र
* ६ शौर्य चक्र
* १ युध सेवा पदक
* १ विश्व सेवा पदक
* ४८ सेना पदक

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
3 गोरखा राइफल्स

3 गुरखा राइफल्स भारतीय सेना का एक सैन्य-दल है। इस सैन्य दल में नेपाली मूल के खस सैनिक होते हैं। जिन्हे पहारी, गोर्खाली, छेत्री और ठकुरि भी कहा जाता है। इसे मूल रूप से 1815 में ब्रिटिश भारतीय सेना में गठित किया गया था इसने अनेक कार्यों, प्रथम और द्वितीय विश्व युद्धों व 1857 में दिल्ली की घेराबंदी सहित युद्धों ने सेवा दी। 1947 में भारत के विभाजन के बाद, इस रेजिमेंट को भारतीय स्वतंत्रता के समय भारत, नेपाल और ब्रिटेन के बीच हस्ताक्षर किए गए त्रिपक्षीय समझौते के हिस्से के रूप में भारतीय सेना को हस्तांतरित छह गोरखा रेजिमेंट में से एक था। आजादी से पहले, रेजिमेंट 3 क्वीन एलेक्जेंड्रा की खुद की गोरखा राइफल्स के रूप में जाना जाता था। 1950 में रेजिमेंट के शीर्षक को 3 गोरखा राइफल्स में बदल दिया गया था। 1947 के बाद से रेजिमेंट ने पाकिस्तान के खिलाफ 1947 और 1971 के युद्धों सहित अनेक संघर्षों में भाग लिया है।

## बाहरी कड़ियाँ
*Britishempire.co.uk - 3 गोरखा राइफल्स
*1914-1918.net
*भारत-रक्षक पर 3 गोरखा राइफल्स
## इन्हें भी देखें
#भारतीय सेना की रेजिमेंट्स की सूची
#भारतीय सेना

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
4 गोरखा राइफल्स

**4 गुरखा राइफल्स**, भारतीय सेना का एक सैन्य-दल है। यह एक गोरखा इंफेंट्री रेजिमेंट है जिसमें नेपाली मूल के गोरखा सैनिकों शामिल हैं। मूल रूप से 1815 में ब्रिटिश भारतीय सेना के हिस्से के रूप में इसका गठन किया गया था, 1947 में, भारत की स्वतंत्रता के बाद, इसे भारतीय सेना को हस्तांतरित किया गया सेना और 1950 में जब भारत एक गणराज्य बन गया, तो इसका नाम 1 गोरखा राइफल्स (मलऊन रेजिमेंट) रखा गया। रेजिमेंट को काफी लंबा अनुभव है और आजादी से पहले कई औपनिवेशिक संघर्षों , साथ ही प्रथम और द्वितीय विश्व युद्ध सहित कई संघर्ष में भाग लिया है। 1947 के बाद से रेजिमेंट संयुक्त राष्ट्र के शांति अभियानों का हिस्से हिस्सा भी रही है व 1965 और 1971 में पाकिस्तान के खिलाफ अभियानों में भाग भी भाग लिया है।.
## बाहरी कड़ियाँ
## इन्हें भी देखें
#भारतीय सेना की रेजिमेंट्स की सूची
#भारतीय सेना

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
5 गोरखा राइफल्स

**5वीं गोरखा राइफल्स** (**फ्रंटियर फोर्स**), जिसे **5 जीआर**(**एफएफ**) के रूप में भी जाना जाता है,यह एक पैदल सेना रेजिमेंट है। भारतीय सेना में नेपाल मूल के गोरखा सैनिक शामिल हैं।  इसका गठन 1858 में ब्रिटिश भारतीय सेना के हिस्से के रूप में किया गया था। 
रेजिमेंट की बटालियनों ने प्रथम विश्व युद्ध (मेसोपोटामिया) और द्वितीय विश्व युद्ध (ईरान पर एंग्लो-सोवियत आक्रमण, भूमध्यसागरीय, इटालियन अभियान, और बर्मा में काम किया)।
## बाहरी कड़ियाँ
## इन्हें भी देखें
# भारतीय सेना की रेजिमेंट्स की सूची
# भारतीय सेना

## सन्दर्भ

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
9 गोरखा राइफल्स

9 गुरखा राइफल्स भारतीय सेना का एक सैन्य-दल है। यह एक गोरखा रेजिमेंट है जिसमें नेपाली मूल के खस जाती के गोर्खे सैनिक हैं, इसमें मुख्य रूप से नेपाल से छेत्री और ठकुरि जाती के होते हैं। जो कि नेपाल के पाहारी गोर्खे है। इन्हिकी बदोलत आज नेपाल एक स्वतन्त्र देश के तौर पे खदा है। इसके आलावा भारतीय नेपाली/गोरखा और दार्जिलिंग जिले, पश्चिम बंगाल और सिक्किम के खस भी इस रेजिमेंट में शामिल हैं।

## बाहरी कड़ियाँ
*भारत-रक्षक.कॉम
## इन्हें भी देखें
#भारतीय सेना की रेजिमेंट्स की सूची
#भारतीय सेना
#भारतीय सेना की ख्यातिप्राप्त गोरखा राइफल्स — उनके Khukris के लिए जानी जाती है और उनकी ' आयोऩ गोरखाली ' लड़ाई रो — पूरी हो जाती है २०० साल के अपने स्थापना के शुक्रवार को।

गोरखाओं को पहले ईस्ट इंडिया कंपनी द्वारा भर्ती किया गया और बाद में विश्व युद्ध I और II सहित कई लड़ाइयों में अंग्रेजों के तहत लड़े और आजादी के बाद भारतीय सेना में जारी रहा।

पहली रेजीमेंट सर रॉबर्ट Colquhuon द्वारा 24 अप्रैल, १८१५ को उत्तरांचल में गोरखाओं, कुमाऊं और गढ़वाल क्षेत्रों के पुरुषों के साथ उठाई गई थी। दो बटालियन, 1/1 जीआर और 1/3 जीआर जुटाए गए। "केवल मद्रास और ग्रेनेडियर रेजिमेंटों सहित कुछ अंय (१७५८), पंजाब रेजीमेंट (१७६१), राजपूताना राइफल्स (१७७५), राजपूत रेजीमेंट (१७७८), जाट रेजीमेंट (१७९५) और कुमाऊं रेजीमेंट (१८१३) उन अन्य देशी पैदल सेना रेजीमेंटों में से हैं, जो उनसे पहले" एक अधिकारी ने कहा। 

## सन्दर्भ
11 गोरखा राइफल्स

**11 गुरखा राइफल्स** भारतीय सेना का एक सैन्य-दल है। यह एक गोरखा रेजिमेंट है जिसमें नेपाली मूल के सैनिक हैं, जिन्हें आजादी के बाद फिर से सम्मलित किया गया। इसमें मुख्य रूप से नेपाल के तापलेजुंग, पांचथर, संखुवासभा और धनकुटा जिला से मुख्य रूप से राई, लिम्बू और पूर्वी नेपाल के सुनुवार होते हैं। इसके आलावा भारतीय नेपाली/गोरखा और भूटिया, दार्जिलिंग जिले, पश्चिम बंगाल और सिक्किम से भी लोग इस रेजिमेंट में शामिल हैं। हालाँकि यह गोरखा रेजिमेंट सबसे कम उम्र माना जाता है परंतु इसका वंशानुक्रम 7वीं गोरखा और 10वीं गोरखा के इतिहास जितना ही पुराना है। 1999 के कारगिल युद्ध में अपना सर्वोच्च बलिदान देने वाले परमवीर चक्र कैप्टन मनोज पांडे इसी रेजिमेंट से थे।

## इन्हें भी देखें
# भारतीय सेना की रेजिमेंट्स की सूची
# भारतीय सेना

## सन्दर्भ

## बाहरी कड़ियाँ
* 11 गोरखा राइफल्स भारत-रक्षक पर

श्रेणी:भारतीय सेना
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
असम रेजिमेंट

असम रेजीमेंट भारतीय सेना का एक सैन्य-दल है।

रेजीमेंट, असम
रेजीमेंट, असम
श्रेणी:भारतीय सेना की रेजिमेंट
स्वामी और उसके दोस्त

**स्वामी और उसके दोस्त** (स्वामी एंड फ़्रेन्ड्स) आर के नारायण द्वारा लिखित मूलतः एक अंग्रेजी उपन्यास है।

*ISBN	0226568318
*ISBN  9780226568317
श्रेणी:आर के नारायण की कृतियाँ
श्रेणी:अंग्रेजी उपन्यास
श्रेणी:अंग्रेजी उपन्यास के चरित्र
इंग्लिश टीचर

**इंग्लिश टीचर** आर के नारायण द्वारा लिखित एक अंग्रेजी उपन्यास है।

श्रेणी:आर के नारायण की कृतियाँ
श्रेणी:अंग्रेजी उपन्यास
महात्मा का इंतजार

**महात्मा का इंतजार** (वेटिंग फ़ॉर द महात्मा) आर के नारायण द्वारा लिखित मूलतः एक अंग्रेजी उपन्यास है।

'महात्मा का इंतजार' इस बात का अध्ययन है कि गांधीवादी क्रांति की भारतीय जन साधारण पर कैसी प्रतिक्रिया हुई। राजनीतिक प्रचार से दूर एक मुकम्मल सर्जनात्मक कलाकृति के रूप में यह अध्ययन संपन्न हुआ है।

## सन्दर्भ

श्रेणी:आर के नारायण की कृतियाँ
श्रेणी:अंग्रेजी उपन्यास
मालगुडी का आदमखोर

**मालगुडी का आदमखोर** (द मैन इटर ऑफ़ मालगुडी) अंग्रेजी साहित्य के भारतीय लेखक आर के नारायण द्वारा लिखित मूलतः एक अंग्रेजी उपन्यास है।

## सन्दर्भ


श्रेणी:आर के नारायण की कृतियाँ
श्रेणी:अंग्रेजी उपन्यास
द पेंटर ऑफ़ साइन्ज़

**द पेंटर ऑफ़ साइन्ज़** आर के नारायण द्वारा लिखित एक अंग्रेजी उपन्यास है। मूलतः अंग्रेजी में इसका प्रकाशन 1976 ई० में हुआ था।

श्रेणी:आर के नारायण की कृतियाँ
श्रेणी:अंग्रेजी उपन्यास
खजनी (गोरखपुर)

**खजनी**, गोरखपुर की एक तहसील है। यह राजेसुल्तानपुर-गोरखपुर मार्ग पर स्थित है और गोरखपुर जिला मुख्यालय से 18 किलोमीटर की दूरी पर स्थिति है।

## सरकारी सुविधाएँ
* तहशील खजनी
* थाना खजनी
* प्राथमिक चिकित्सालय खजनी
‎
## विद्यालय और महाविद्यालय
*जूनियर हाईस्कूल खजनी
*गणेश पाण्डेय इंटर कॉलेज कटघर
*द्रौपदी देवी त्रिपाठी डिग्री कॉलेज
*आदर्श इंटर कॉलेज हरदिचक
*सरस्वती शिशु /विद्या मंदिर,रुद्रपुर खजनी गोरखपुर

## दर्शनीय स्थल
* भरोहिया का प्राचीन शिव मंदिर
* कोटही माता मंदिर

श्रेणी:गोरखपुर की तहसीलें
सेलिसिन

**सेलिसिन** एक कार्बनिक यौगिक है।

श्रेणी:कार्बनिक यौगिक
सेलिसल्डिहाइड

**सेलिसल्डिहाइड** (Salicylic aldehyde) अथवा 2-हाइड्रोक्सीबेंज़ल्डिहाइड (2-hydroxybenzaldehyde) कार्बनिक यौगिक है जिसका रासायनिक सूत्र (C7 H6 O2) C6H4CHO-2-OH. है। 3-हाइड्रोक्सीबेंज़ाल्डिहाइड और 4-हाइड्रोक्सीबेंज़ाल्डिहाइड के साथ यह भी हाइड्रोक्सीबेंज़ाल्डिहाइड के तीन में से एक समावयव है। यह रंगहीन तेलीय द्रव है जिसकी उच्च सांद्रता पर गंध कड़वी बादाम जैसी होती है।

## सन्दर्भ

श्रेणी:कार्बनिक यौगिक
मुहम्मद असीम नजीर

**मुहम्मद असीम नजीर** एक राजनीतिज्ञ है पाकिस्तान के राष्ट्रीय विधानसभा में | वह NA-77 निर्वाचन क्षेत्र का प्रतिनिधित्व करता है पाकिस्तानी पंजाब के लिए
पाकिस्तानी पंजाब के प्रतिनिधियों  - पाकिस्तान के राष्ट्रीय विधानसभा
 | 

## संदर्म

श्रेणी:पाकिस्तान के राष्ट्रीय विधानसभा के सदस्य
आबिद शेर आली

**आबिद शेर आली** पाकिस्तान के राष्ट्रीय विधानसभा में एक राजनीतिज्ञ हैं। वह पाकिस्तानी पंजाब में शामिल NA-84 निर्वाचन क्षेत्र का प्रतिनिधित्व करते हैं। 
पाकिस्तानी पंजाब के प्रतिनिधियों  - पाकिस्तान के राष्ट्रीय विधानसभा
 

## संदर्भ

श्रेणी:पाकिस्तान के राष्ट्रीय विधानसभा के सदस्य
बैटरी एलिमिनेटर

**बैटरी एलिमिनेटर** एक एलेक्ट्रानिक युक्ति है जो प्राय: छोटे एलेक्ट्रानिक उपकरणों के लिये डीसी पैदा करता है और इसकी सहायता से बैटरी के बिना भी उस उपकरण को चलाया जा सकता है। इसीलिये इसका नाम "बैटरी एलिमिनेटर" (बैटरी की आवश्यकता को समाप्त करने वाला) पड़ा। यह प्राय: आम घरों में उपलब्ध एसी वोल्टेज से चलता है और अलग-अलग उपकरणों की आवश्यकता के अनुसार अलग-अलग वोल्टेज एवं धारा प्रदान करते हैं। उदाहरण के लियेधिकांश रेडियो को चलाने के लिये ६ वोल्ट का बैटरी एलिमिनेटर लगता है।

श्रेणी:शक्ति एलेक्ट्रानिकी
लार्ड लिनलिथगो

सन् १९३९ को भारत के तत्कालीन वायसराय थे।
भारत छोङो आंदोलन के समय ये भारत के वायसराय थे।
श्रेणी:भारत के गवर्नर जनरल
लॉली रोड एंड अदर स्टोरीज

**लॉली रोड एंड अदर स्टोरीज** आर के नारायण द्वारा रचित कहानियो का एक संकलन है।

श्रेणी:आर के नारायण की कृतियाँ
श्रेणी:अंग्रेजी उपन्यास
ए हॉर्स एंड टू गोट्स

द हार्स ऑंड टु गोट्स आर के नारायण द्वारा रचित एक लघु कहानियो  का एक संकलन है।

श्रेणी:आर के नारायण की कृतियाँ
श्रेणी:अंग्रेजी उपन्यास
कारब

**कारब** उत्तर प्रदेश मथुरा ज़िले और महावन तहसील का एक गांव है। गांव का पिन कोड २८१२०४ है।  कारब में एस.वी.एस. एजुकेशनल ग्रुप है जिसके द्वारा अंतराष्ट्रीय स्तर की शिक्षा प्रदान की जा रही है | कारब अनेक प्रतिभाओं की खान है , जिसमें राजनीत से लेकर आई.आई.टी. एवं GATE की परीक्षाओं तक कारब का वर्चस्व रहा है | कारब की रामलीला विश्वस्तरीय प्रसद्धि है | कारब  बृज चौरासी कोस परिक्रमा मार्ग पर स्थिति है | ब्रह्मानाद महाराज जी का श्री हनुमान धाम भी कारब में है |

## सन्दर्भ

श्रेणी:उत्तर प्रदेश
मधेसी

नेपाल के दक्षिणी भाग के मैदानी क्षेत्र का मधेश प्रदेश में निवास करने वाले नेपाली लोगोंको **मधेशी** कहते हैं। इस क्षेत्र को 'तराई' भी कहते हैं और तराई में वास करने वाले इन नेपाली लोगों को तराईबासी भी कहते हैं। मधेश शब्द 'मध्यदेश' का अपभ्रंश है।

मैथिली, थारु, अवधी, उर्दु और भोजपुरी भाषा (जो भारत के उत्तर प्रदेश और बिहार में भी बोली जाती है) बोलने वाले लोग जो बिहार और उत्तर प्रदेश के लोगों जैसे दिखते हैं और जिनकी संस्कृति और रीति-रिवाज बिहार और उत्तर प्रदेश के लोगो से काफी मिलती है लेकिन जो नेपाली हैं, वो लोग मधेशी कहलाते हैं। मधेशी मुल के नेपाली और भारत के बिहारी या उत्तर प्रदेश के उत्तरी हिस्से में रहने वाले लोगों के रहन-सहन और संस्कृति में कुछ भी असमानता नहीं है, अन्तर केवल यह है कि मधेशी नेपाली जाती है और नेपाल में रहते हैं।

## मधेशी
* रामबरन यादव - प्रथम नेपाली राष्ट्रपति
* सी के राउत (नेपाली अमेरिकन वैज्ञानिक)
* राजेन्द्द्र महतो (नेपाल सद्भावना पार्टी)
* उदित नारायण (पार्श्व नेपाली गायक)
* गजेन्द्र नारायण सिंह (१९८५ में नेपाल सद्भावना पार्टी के संस्थापक)
* रामराज प्रसाद सिंह (नेपाली राजनेता)
* उपेन्द्र महतो   ( व्यापारी )

## बाहरी कड़ियाँ

## सन्दर्भ
श्रेणी:नेपाल
जावा भूकंप २००९

**जावा भूकंप २००९** २ सितंबर २००९ को इंडोनेशिया के जावा द्वीप में स्थानीय समय १४:५५ को आया भूकंप है। इसकी तीव्रता ७.३ मापी गई और इसमे ४२ लोगो के मारे जाने की खबर हैं। भूंकप का केंद्र जावा के दक्षिणी तट पर तासिकमलय शहर के पास था। यह जकार्ता से दो सौ किलोमीटर दूर है। 
 
## क्षति
इसका केंद्र सतह से 63 किलोमीटर नीचे स्थित था। भूकंप के केंद्र पश्चिमी जावा में लगभग 13 सौ घरों को नुकसान पहुंचा है तथा हजारों लोगों को अपने घरों को छोड़कर पलायन करना पड़ा है। एक आधिकारिक बयान के अनुसार भूकंप से 700 घर पूरी तरह ढह गए हैं तथा 600 घरों को सामान्य नुकसान पहुंचा है।

## बाद के झटके

4.9 तीव्रता वाला २ सितंबर २००९ को स्थानीय समय १६:२८ को। 

## सन्दर्भ


श्रेणी:भूकम्प
श्रेणी:2009
व्यक्तिगत सत्याग्रह

**व्यक्तिगत सत्याग्रह**- ०३ सितम्बर सन् १९३९ को भारत के तत्कालीन वायसराय लार्ड लिनलिथगो ने यह घोषणा की कि भारत भी द्वितीय विश्व युद्ध में सम्मिलित है। इस घोषणा से पूर्व उसने किसी भी राजनैतिक दल से परामर्श नहीं किया। इससे कांग्रेस असंतुष्ट् हो गई। महात्मा गाँधी ने ब्रिटिश सरकार की युद्धनीति का विरोध करने के लिए सन् १९४० में अहिंसात्मक व्यक्तिगत सत्याग्रह आरम्भ किया। गांधी जी के प्रस्ताव पर 17 अक्टूबर 1940  में पवनार आश्रम (महाराष्ट्र )से प्रतीकात्मक विरोधस्वरूप व्यक्तिगत सत्याग्रह प्रारंभ किया। इस सत्याग्रह में महात्मा गाँधी के द्वारा चुना हुआ सत्याग्रही पूर्व निर्धारित स्थान पर भाषण देकर गिरफ्तारी देता था। भाषण से पूर्व सत्याग्रही अपने सत्याग्रह की सूचना जिला मजिस्ट्रेट को भी देता था। पहले सत्याग्रही विनोबा भावे थे।दूसरे सत्याग्रही जवाहरलाल नेहरू थे तथा तीसरे ब्रह्मदत 

* व्यक्तिगत सत्याग्रह का अन्य नाम-दिल्ली चलो आंदोलन
* इस सत्याग्रह का मुख्य उद्देश्य ब्रिटिश सरकार के उस दावे को खोखला साबित करना था कि भारत की जनता द्वितीय विश्व युद्ध में सरकार के साथ है व्यक्तिगत सत्याग्रह आंदोलन जनवरी 1942 तक चला

## सन्दर्भ

श्रेणी:नैतिक सम्प्रदाय और आन्दोलन
श्रेणी:गांधीवाद
कीर्ति चक्र

**कीर्ति चक्र** भारत का शांति के समय वीरता का पदक है। यह सम्मान सैनिकों और असैनिकों को असाधारण वीरता या प्रकट शूरता या बलिदान के लिए दिया जाता है। यह मरणोपरान्त भी दिया जा सकता है। वरियता मे यह महावीर चक्र के बाद आता है। 

## कीर्ति चक्र के प्राप्तकर्ता

## इन्हें भी देखें
* परमवीर चक्र
* अशोक चक्र
* महावीर चक्र
* वीर चक्र
* शौर्य चक्र

## बाहरी कड़ियाँ
## सन्दर्भ

श्रेणी:भारतीय सेना
श्रेणी:भारत के सैन्य पदक
प्रणय पत्रिका

**प्रणय पत्रिका** हरिवंश राय बच्चन की एक कृति है।

श्रेणी:हरिवंश राय बच्चन
आरती और अंगारे

**आरती और अंगार** हरिवंश राय बच्चन रचित एक कविता संग्रह है। इसका प्रकाशन सन् 1951 में हुआ।

## सन्दर्भ

## बाहरी कड़ियाँ

* 

श्रेणी:हरिवंश राय बच्चन
बुद्ध और नाचघर

**बुद्ध और नाचघर** हरिवंश राय बच्चन की एक रचना है। यह एक कविता संग्रह है।

## सन्दर्भ

## बाहरी कड़ियाँ

* 

श्रेणी:हरिवंश राय बच्चन
हलाहल (ग्रन्थ)

**हलाहल** हरिवंश राय बच्चन का एक काव्यग्रंथ है जो इसी नाम की एक लम्बी कविता के आधार पर नामित है। इसकी रचना बच्चन ने १९४६ में की थी।

## इन्हें भी देखें
* हरिवंश राय बच्चन

## सन्दर्भ

श्रेणी:हरिवंश राय बच्चन
जाल समेटा

**जाल समेटा** हरिवंश राय बच्चन की का एक कविता संग्रह है। इन कविताओं की रचना उन्होंने 1960 और 1970 के दशक में की। इसका प्रकाशन 1973 में हुआ।
## सन्दर्भ

श्रेणी:हरिवंश राय बच्चन
कवियों के सौम्य संत: पंत

कवियों के सौम्य संत: पंत हरिवंश राय बच्चन की एक कृति है।

पंत, कवियों के सौम्य संत:
जनगीता

जनगीता हरिवंश राय बच्चन की एक कृति है,जो कि भगवद्गीता का दोहे चौपाइयों में अनुवाद है।

श्रेणी:हरिवंश राय बच्चन
तेरा हार

**तेरा हार** हरिवंश राय बच्चन की एक कृति है जिसका प्रकाशन सन् 1932 में हुआ।
## सन्दर्भ

## बाहरी कड़ियाँ
* हिन्दी कविता पर तेरा हार
श्रेणी :हरिवंश राय बच्चन
सोहं हंस

**सोहं हंस** (सोहम् हंस) हरिवंश राय बच्चन की एक कृति है। यह एक कविता संग्रह है जो सन् 1981 में प्रकाशित हुआ।

## सन्दर्भ

श्रेणी:हरिवंश राय बच्चन
क्या भूलूं क्या याद करूँ

***क्या भूलूं क्या याद करूँ*** हरिवंश राय बच्चन की बहुप्रशंसित आत्मकथा तथा हिन्दी साहित्य की एक कालजयी कृति है। यह चार खण्डों में हैः 'क्या भूलूँ क्या याद करूँ', नीड़ का निर्माण फिर', 'बसेरे से दूर' और 'दशद्वार से सोपान तक'। इसके लिए बच्चनजी को भारतीय साहित्य के सर्वोच्च पुरस्कार 'सरस्वती सम्मान' से सम्मानित भी किया जा चुका है। हिन्दी प्रकाशनों में इस आत्मकथा का अत्यंत ऊंचा स्थान है। 

डॉ॰ धर्मवीर भारती ने इसे हिन्दी के हज़ार वर्षों के इतिहास में ऐसी पहली घटना बताया जब अपने बारे में सब कुछ इतनी बेबाकी, साहस और सद्भावना से कह दिया है। डॉ॰ हजारीप्रसाद द्विवेदी के अनुसार इसमें केवल बच्चन जी का परिवार और उनका व्यक्तित्व ही नहीं उभरा है, बल्कि उनके साथ समूचा काल और क्षेत्र भी अधिक गहरे रंगों में उभरा है। डॉ॰ शिवमंगल सिंह सुमन की राय में ऐसी अभिव्यक्तियाँ नई पीढ़ी के लिए पाठेय बन सकेंगी, इसी में उनकी सार्थकता भी है।

;आत्मकथा की प्रसिद्ध पंक्तियाँ

:*क्या भूलूँ, क्या याद करूँ मैं!

:*अगणित उन्मादों के क्षण हैं,
:*अगणित अवसादों के क्षण हैं,
:*रजनी की सूनी घड़ियों को
:*किन-किन से आबाद करूँ मैं!
:*क्या भूलूँ, क्या याद करूँ मैं!
:*
:*याद सुखों की आँसू लाती,
:*दुख की, दिल भारी कर जाती,
:*दोष किसे दूँ जब अपने से
:*अपने दिन बर्बाद करूँ मैं!
:*क्या भूलूँ, क्या याद करूँ मैं!
:*
:*दोनों करके पछताता हूँ,
:*सोच नहीं, पर मैं पाता हूँ,
:*सुधियों के बंधन से कैसे
:*अपने को आज़ाद करूँ मैं!
:*क्या भूलूँ, क्या याद करूँ मैं!

## बाहरी कड़ियाँ
*डॉ॰ हरिवंश राय बच्चन की आत्मकथा: 'क्या भूलूँ क्या याद करूँ' से 'दशद्वार से सोपान तक' का सफर (साहित्यकुंज)

श्रेणी:हरिवंश राय बच्चन